Bayibuli Erina ky’Eyogera ku Kuggyamu Embuto?
Bayibuli ky’egamba
Obulamu Katonda abutwala nga butukuvu era n’omwana aba yaakatondebwa mu lubuto amutwala nga muntu wa ddala. Ng’ayogera ku Katonda, Kabaka Dawudi yaluŋŋamizibwa okuwandiika nti: “
Amaaso go gandaba nga ndi mu lubuto lwa mmange.” (Zabbuli 139:16) Katonda yalagira nti omuntu yenna eyatuusanga obulabe ku mwana ali mu lubuto yabanga alina okuvunaanibwa. N’olwekyo, mu maaso ga Katonda, omuntu bwaggyamu olubuto aba asse omuntu.—Okuva 20:13; 21:22, 23.
Naye watya singa mu kiseera ky’okuzaala wajjawo embeera eyetaagisa okusalawo okuwonyaawo obulamu bwa maama omwana bamuleke afe, oba okuwonyaawo obulamu bw’omwana maama bamuleke afe? Mu mbeera eyo omwami n’omukyala baba balina okusalawo bulamu bw’ani obulina okutaasibwa.
lug_Latn lug_Latn lug_Latn lug_Latn lug_Latn